જો કે આપણને એમ થાય કે, બિચારો સિનીયર સિટીઝન છે, એટલે ભલે બોલે! પણ ઘરવાળાનું તો કહેવું એવું કે, એ તો જન્મ્યો ત્યારથી જ સિનીયર સિટીઝન જેવો છે! એની વાત સાદા ઢોસા જેવી તો હોય જ નહિ! તમતમતી ને ચિકન ચીલી કે, સ્પાઈસી ડીશ જેવી જ હોય! એ ક્યારે સિનીયર સિટીઝન મટીને જુનિયર કેજી નું ટબેરીયું થઇ જાય, એ નક્કી નહિ! એનો ધંધો જ આ, જાત જાતના અભરખા કરવાના! જેમ ભંગાર સ્કુટરના સાઈલન્સરમાંથી ધૂમાડા નીકળે એમ એના અભરખા નીકળે! એની ઘેલછાઓ પૂરી કરવાં જઈએ તો, પહેલાં તો આપણે ચેક કરી લેવું પડે કે, આપણા વીમાના પ્રિમયમ ભરાયેલા છે કે બાકી છે? જોખમવાળા જ હોય!